Հիշեցնենք, Հովիկ Աբրահամյանը անմիջապես արձագանքել էր և նշել, որ ինքը ոչ այդ զենքի, ոչ Մարտի 1-ի իրադարձությունների հետ կապ չունի: Փաստորեն, ուղիղ երկու ամիս անց ՀՔԾ պետը հաստատում է, որ հայտնաբերված զենքերը Մարտի 1-ին չեն օգտագործվել՝ համընկնում չկա: Այդ դեպքում արդյո՞ք ԱԱԾ-ի տարածած նախկին հաղորդագրությունը, որտեղ, փաստորեն, բացարձակ անհիմն նախկին վարչապետի անունը կապվել էր Մարտի 1-ի հետ, Հովիկ Աբրահամյանի անունն ու համբավը վարկաբեկելու փորձ չէր: Ի՞նչ է նշանակում մարդուն վերագրել ազգի դավաճանին համարժեք հանցանք, հետո ասել՝ համընկնում չկա: Եւ սա վերջին կես տարում միակ դեպքը չէ: Մարդկանց արատավորում են ամենաբարձր մակարդակով, պիտակավորում միայն այն բանի համար, որ նրանք աշխատել են նախկին համակարգում: Այս մոտեցումը հեղափոխականների մոտ ամենուր է՝ սկսած նախարարությունների կրտսեր մասնագետներից մինչեւ նախկին վարչապետներ: